ਕਵਾਨਮਯੋਨ
ਕਵਾਨਮਯੋਨ (광명백과사전, 光明百科事典) ਉੱਤਰ ਕੋਰੀਆ ਵਿੱਚ 2012 ਵਿੱਚ ਪਬਲਿਸ਼ ਹੋਇਆ ਇੱਕ ਗਿਆਨਕੋਸ਼ ਹੈ। ਇਸ ਗਿਆਨਕੋਸ਼ ਦੀਆਂ 20 ਜਿਲਦਾ ਹਨ ਅਤੇ ਇਸ ਵਿੱਚ 58,000 ਲੇਖ ਅਤੇ ਤਕਰੀਬਨ 9,000 ਫੋਟੋਆਂ ਹਨ। ਕਵਾਨਮਯੋਨ ਨੂੰ ਉੱਤਰੀ ਕੋਰੀਆ ਦੇ ਪਹਿਲੇ ਲੀਡਰ ਕਿਮ ਇਲ-ਸੁੰਙ ਦੇ ਜਨਮ ਦੀ 100 ਸਾਲ ਪੂਰੇ ਹੋ ਜਾਣ ਦੇ ਮੌਕੇ ਉੱਤੇ ਪ੍ਰਕਾਸ਼ਤ ਕੀਤਾ ਗਿਆ ਸੀ। ਹੋਰਨਾ ਗਿਆਨਕੋਸ਼ਾ ਤੋਂ ਵੱਖ, ਕਵਾਨਮਯੋਨ ਲੇਖਾਂ ਨੂੰ ਓ ਤੋਂ ੜ ਦੀ ਥਾਂ ਸਬਜੇਕਟ ਮੁਤਾਬਕ ਤਰਤੀਬ ਕਰਦਾ ਹੈ। ਮਸਲਨ ਪਹਿਲੀ ਜਿਲਦ ਕੋਰੀਆ ਦੀ ਤਾਰੀਖ ਬਾਰੇ ਹੈ, ਦਸਵੀਂ ਜਿਲਦ ਮੈਥ ਬਾਰੇ ਹੈ ਅਤੇ ਵੀਹਵੀਂ ਤੇ ਆਖਰੀ ਜਿਲਦ ਵਿੱਚ ਸਿਰਫ਼ ਖੇਡਾਂ ਉੱਤੇ ਲੇਖ ਹਨ। ਕਵਾਨਮਯੋਨ ਆਮ ਲੋਕਾਂ ਲਈ ਲਿਖਿਆ ਗਿਆ ਇੱਕ ਗਿਆਨਕੋਸ਼ ਹੈ। ਇਸ ਵਿੱਚ ਸੌਖੀ ਭਾਸ਼ਾ ਇਸਤੇਮਾਲ ਕੀਤੀ ਗਈ ਹੈ ਅਤੇ ਬਹੁਤ ਸਾਰੀਆਂ ਤਸਵੀਰਾਂ ਹੀ ਵਰਤੀਆਂ ਗਈਆਂ ਹਨ। ਜਿਲਦਾਂ ਵੀ ਲਾਜਿਕਲ ਢੰਗ ਨਾਲ ਤਰਤੀਬ ਕੀਤੀਆਂ ਗਈਆਂ ਹਨ ਤਾਂ ਕਿ ਕੋਈ ਵੀ ਲੇਖ ਲੱਭਣ ਵਿੱਚ ਜਿਆਦਾਂ ਮੁਸ਼ਕਲ ਨਾ ਹੋਵੇ।